มาสเตอร์เชฟจูเนียร์ไทยแลนด์ (ฤดูกาลที่ 2)

**มาสเตอร์เชฟจูเนียร์ไทยแลนด์ ฤดูกาลที่ 2** เป็นรายการเรียลลิตีโชว์แข่งขันทำอาหารสำหรับเด็กในฤดูกาลที่ 2 ของมาสเตอร์เชฟจูเนียร์ไทยแลนด์ ดำเนินรายการโดยปิยธิดา มิตรธีรโรจน์ (ป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (คุณอิงค์), หม่อมหลวงขวัญทิพย์ เทวกุล (คุณป้อม) และพงษ์ธวัช เฉลิมกิตติชัย (เชฟเอียน) ออกอากาศทุกวันอาทิตย์ เวลา 18:20 น. ทางช่อง 7HD เริ่มออกอากาศครั้งแรกในวันที่ 22 กันยายน พ.ศ. 2562 ต่อจากรายการ ศึกค้นหาเชฟกระทะเหล็ก (ฤดูกาลที่ 1)

## รูปแบบรายการ

## ผู้เข้าแข่งขัน
}
! **ภูมิลำเนา**
! **ลำดับการแข่งขัน**
! **จำนวนชนะ**
|-
| แมนต้า พริมา || 12 || กรุงเทพมหานคร || style="background:#093; text-align:center;" |  || 5
|-
| คีตา คีตกานท์ || 12 || กรุงเทพมหานคร || rowspan="2" style="background:#B0E0E6; text-align:center;" |  || 5
|-
| วี วีรวิน || 9 || กรุงเทพมหานคร || 4
|-
| เฟย์ รรกร || 8 || กรุงเทพมหานคร
| rowspan="4" style="background:#f4c7b8; text-align:center;" ||| 2
|-
| พอดี พอดี || 11 || กรุงเทพมหานคร || 5
|-
| เนลล์ กรรัมภา || 8 || เชียงใหม่|| 4
|-
| ชูบี้ จิรัชญา || 8 || กรุงเทพมหานคร|| 2
|-
| ตั้น ภาคิน || 8 || ภูเก็ต 
| rowspan="3" style="background:#f4c7b8; text-align:center;" ||| 1
|-
| ปาร์แมน ปุญญพัฒน์ || 10 || กรุงเทพมหานคร || 3
|-
| เฌอแตม ญาณิณีศ์  || 11 || กรุงเทพมหานคร || 1
|-
| รันย่า พิลันยา || 8 || ระยอง || rowspan="2" style="background:#f4c7b8; text-align:center;" |  || 1
|-
| ฟุ้ย พศิน  || 12 || กรุงเทพมหานคร || 2
|-
| พรีม ประวีร์รัชย์ || 10 || ปทุมธานี || rowspan="2" style="background:#f4c7b8; text-align:center;" |  || 4
|-
| จัสติน ณัฐสกนธ์ || 12 || นนทบุรี || 3
|-
| จินจิน อินทร์ริตา || 9 || กรุงเทพมหานคร || rowspan="2" style="background:#f4c7b8; text-align:center;" |  || 2
|-
| เคนเน็ธ เคนเน็ธ || 9 || ระยอง || 4
|-
| อิ่ม จิดาภา|| 11 || สงขลา || rowspan="2" style="background:#f4c7b8; text-align:center;" |  || 1
|-
| โมสต์ ภูรี || 11 || กรุงเทพมหานคร || 2
|-
| ฟิจิ กฤตภาส || 8 || กรุงเทพมหานคร || rowspan="2" style="background:#f4c7b8; text-align:center;" |  || 1
|-
| มะกร ภุม ผนินทร || 11 || กรุงเทพมหานคร || 3
|-
| แพท ชณิชา || 11 || กรุงเทพมหานคร || rowspan="2" style="background:#f4c7b8; text-align:center;" |  || 1
|-
| เฟิร์ส ภควัฒน์ || 11 || ระยอง || 1
|-
| โกะ ณัชชา || 10 || กรุงเทพมหานคร || rowspan="2" style="background:#f4c7b8; text-align:center;" |  || 0
|-
| ริสา มาริสา || 12 || กรุงเทพมหานคร || 0
|-
| ภูมิใจ ศศิชา || 8 || สมุทรปราการ || rowspan="2" style="background:#f4c7b8; text-align:center;" |  || 0
|-
| เอพริล ภูวริศา || 12 || กรุงเทพมหานคร || 1
|-
| เฟิร์น สุประวีณ์ || 10 || กรุงเทพมหานคร || rowspan="2" style="background:#f4c7b8; text-align:center;" |  || 0
|-
| สตางค์ ธาดา || 10 || นครศรีธรรมราช || 0
|}

* เคยเข้าร่วมการแข่งขันรายการ มาสเตอร์เชฟจูเนียร์ไทยแลนด์ (ฤดูกาลที่ 1)

## ข้อมูลการแข่งขัน
### ตารางการคัดออก

: (ชนะเลิศ) ผู้ชนะเลิศการแข่งขัน
: (รองชนะเลิศ) รองชนะเลิศการแข่งขัน
: (ชนะ) ผู้เข้าแข่งขันที่ชนะชาแลนจ์ (**กล่องปริศนา** หรือ **บททดสอบความคิดสร้างสรรค์**)
: (ชนะ) ผู้เข้าแข่งขันที่ชนะในรอบทีม
: (สูง) ผู้เข้าแข่งขันที่เข้าชิงเป็นจานที่ดีที่สุด
: (ผ่าน) ผู้เข้าแข่งขันที่ผ่านเข้ารอบต่อไป
: (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที
: (กดดัน) ผู้เข้าแข่งขันที่ต้องเข้าแข่งขันในรอบคัดออก (**บททดสอบความละเอียดและความแม่นยำ**)
: (ต่ำ) ผู้เข้าแข่งขันที่ยืนเป็น 1 ในจานที่แย่ที่สุด
: (ต่ำ) ผู้เข้าแข่งขันที่ทำผลงานได้แย่ที่สุด แต่ไม่ต้องออกจากการแข่งขัน
: (เสี่ยง) ผู้เข้าแข่งขันที่เสี่ยงในการถูกคัดออก
: (ถอนตัว) ผู้เข้าแข่งขันที่ถอนตัวออกจากการแข่งขัน
: (ออก) ผู้เข้าแข่งขันที่ถูกคัดออกประจำสัปดาห์

## ข้อมูลการออกอากาศ
### ตอนที่ 1 : การทำเมนู Signature Dish เพื่อความภูมิใจของครอบครัว
*ออกอากาศ 22 กันยายน 2562*

เนื่องจากน้องๆ ผู้เข้าแข่งขันทั้ง 28 คนได้พิสูจน์ความสามารถในรอบคัดเลือกเป็นอย่างดี จึงได้รับผ้ากันเปื้อนทุกคน โดยผ้ากันเปื้อนซ่อนอยู่ในลูกโป่งใบใหญ่ น้องๆ ผู้เข้าแข่งขันต้องทำลายลูกโป่งให้แตกจึงจะได้ผ้ากันเปื้อนไป

* **การแข่งขันรอบกล่องปริศนา:** ในรอบกล่องปริศนา ในกล่องนั้นเป็นรูปของผู้เข้าแข่งขันและครอบครัว น้องๆ ผู้เข้าแข่งขันจะต้องทำ *Signature Dish* หรืออาหารจานที่ถนัดที่สุด เพื่อให้พ่อ แม่ และครอบครัวของผู้เข้าแข่งขันภูมิใจในฝีมือการทำอาหารของผู้เข้าแข่งขันมากที่สุด โดยมีวัตถุดิบเสริมอย่างจำกัดให้คนละเท่า ๆ กัน มีเวลาในการปรุงอาหารเป็นเวลา 60 นาที แมนต้า, วี, อิ่ม และพอดี เป็นสี่คนที่ทำเมนูออกมาได้ดี โดยแมนต้าสามารถรีดแป้งเป็นราวิโอลี่และทำเมนูมังสวิรัติออกมาได้ดี, วีใช้เทคนิคในการทำแซลม่อนถึง 2 แบบ และทำออกมาได้ดี, อิ่มทำแกงคั่วใบชะครามของไทยและนำมาผสมกับล็อบสเตอร์ได้ดี ส่วนพอดีสามารถนำแกงมัสมั่นไก่ซึ่งเป็นอาหารตะวันออกมารวมเข้ากับคอทเทจพายซึ่งเป็นอาหารตะวันตกได้อย่างลงตัวและสร้างสรรค์ และแมนต้าก็คือผู้ชนะในรอบกล่องปริศนาคนแรก โดยไม่มีใครถูกคัดออกในสัปดาห์นี้
* **ผู้ที่ได้เข้าชิงเป็นจานที่ดีที่สุด:** แมนต้า, วี, อิ่ม และพอดี
* **ผู้ชนะ:** แมนต้า

### ตอนที่ 2 : การทำเมนูจากสมบัติล้ำค้าแห่งท้องทะเลไทย
*ออกอากาศ 29 กันยายน 2562*

***บททดสอบทักษะในการทำอาหาร:** ในรอบบททดสอบทักษะในการทำอาหาร เนื่องจากหม่อมหลวงภาสันต์ไม่อยู่ ป๋าเปิ้ล - นาคร ศิลาชัย จึงมาเป็นแขกรับเชิญในวันนี้ และจากการที่แมนต้าเป็นผู้ชนะในสัปดาห์ที่แล้ว จึงทำให้แมนต้าผ่านเข้ารอบต่อไป โดยไม่ต้องทำการแข่งขัน และมีสิทธิ์เลือกเพื่อนอีก 6 คนให้ผ่านเข้ารอบไปด้วยโดยไม่ต้องทำการแข่งขัน ซึ่งแมนต้าได้เลือกภูมิใจ, คีตา, เฌอแตม, แพท, เฟย์ และอิ่มผ่านเข้ารอบต่อไป ส่วนผู้เข้าแข่งขันที่เหลือจะถูกแบ่งออกเป็นสามทีม โดยมีกรรมการเป็นคนจัดทีมให้ และให้น้องๆ ผู้เข้าแข่งขันในทีมเลือกหัวหน้าทีมเอง

โดยโจทย์ของการแข่งขันคือ *เมนูซูชิและชุดเทมปุระ* น้องๆ ผู้เข้าแข่งขันต้องช่วยกันทำเมนูซูชิและชุดเทมปุระ โดยแต่ละคนจะมีหน้าที่เป็นของตัวเองแต่ละขั้นตอน โดยทีมที่ทำได้เร็วและสมบูรณ์แบบที่สุด จะเป็นผู้ชนะ และได้แกล้งกรรมการด้วยการพาลงบ่อสมูทตี้ชาเขียวแก้วยักษ์ และทีมที่ชนะในครั้งนี้คือ ทีมเฟิร์ส

* **ทีมที่ชนะ:** ทีมเฟิร์ส
* **บททดสอบความคิดสร้างสรรค์:** จากการที่ทีมเฟิร์สชนะในบททดสอบทักษะในการทำอาหาร จึงได้เลือกแกล้งป๋าเปิ้ลด้วยการพาลงบ่อสมูทตี้ชาเขียวแก้วยักษ์และไม่ต้องแข่งขันในรอบนี้ โดยโจทย์ในการแข่งขันรอบบททดสอบความคิดสร้างสรรค์ คือ *สมบัติล้ำค้าแห่งท้องทะเลไทย* น้องๆ ผู้เข้าแข่งขันจะสามารถใช้วัตถุดิบจาก 4 ชนิด คือ กุ้งลายเสือจากจังหวัดระนอง, หอยแมลงภู่จากจังหวัดสมุทรสาคร, ปูม้าจากจังหวัดระยอง และปลาเก๋าจากจังหวัดภูเก็ต มาเป็นวัตถุดิบหลักในการปรุงอาหาร โดยจะใช้อย่างใดอย่างหนึ่งหรือมากกว่าก็ได้ มีเวลาในการปรุงอาหารเป็นเวลา 60 นาที หลังจากกรรมการได้ชิมอาหารของผู้เข้าแข่งขันแล้ว ผู้ชนะในรอบบททดสอบความคิดสร้างสรรค์ในครั้งนี้คือ เคนเน็ธ ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ สตางค์, เฟิร์น และมะกร และผู้ที่ต้องออกจากการแข่งขันคือสตางค์และเฟิร์น
* **ผู้ชนะ:** เคนเน็ธ
* **ผู้ที่ตกเป็นสามอันดับอาหารไม่สร้างสรรค์:** สตางค์, เฟิร์น และมะกร
* **ผู้ที่ถูกคัดออก:** สตางค์และเฟิร์น

### ตอนที่ 3 : การทำพาสต้าระดับ Al Dente สุดสร้างสรรค์
*ออกอากาศ 6 ตุลาคม 2562*

***การแข่งขันรอบกล่องปริศนา:** ในรอบกล่องปริศนาในวันนี้ เนื่องจากหม่อมหลวงภาสันต์ไม่อยู่ เฟิร์ส - ธนภัทร สุยาว จากมาสเตอร์เชฟไทยแลนด์ ซีซันที่ 2 และเตย - พัดชา กัลยาณมิตร จากมาสเตอร์เชฟไทยแลนด์ ซีซันที่ 3 จึงมาเป็นแขกรับเชิญในวันนี้ โดยครั้งนี้มีวัตถุดิบหลักคือใบมะกรูด และโจทย์ในรอบกล่องปริศนาในครั้งนี้คือ *เครื่องเทศและสมุนไพรไทย* ภายในกล่องประกอบด้วยส่วนผสมหลักของเครื่องแกงไทย เช่น ตะไคร้ ข่า ผิวมะกรูด ลูกผักชี ยี่หร่า โป๊ยกั้ก กานพลู อบเชย กระวาน ขมิ้นผง ผงกะหรี่ และกะทิ น้องๆ ผู้เข้าแข่งขันจะต้องทำอาหารไทยสุดสร้างสรรค์โดยใช้ความรู้พื้นฐานจากเครื่องแกงไทยเป็นส่วนประกอบ และจะต้องตำเครื่องแกงด้วยตัวเอง มีเวลาในการปรุงอาหารเป็นเวลา 60 นาที รันย่า, ปาร์แมน และเคนเน็ธ เป็นสามคนที่ทำเมนูออกมาได้ดี และผู้ชนะในรอบนี้คือ เคนเน็ธ
***ผู้ที่ได้เข้าชิงเป็นจานที่ดีที่สุด:** รันย่า, ปาร์แมน และเคนเน็ธ
***ผู้ชนะ:** เคนเน็ธ
***บททดสอบความคิดสร้างสรรค์:** ในรอบบททดสอบความคิดสร้างสรรค์ วัตถุดิบหลักในครั้งนี้คือ พาสต้า อาหารของชาวอิตาเลียนที่มีส่วนผสมของแป้งสาลี น้ำ และไข่ มีมากกว่า 500 รูปแบบ  โดยโจทย์ในครั้งนี้คือ *พาสต้าสุดสร้างสรรค์* โดยทุกคนต้องทำเส้นพาสต้าสดด้วยตัวเอง และต้องเสิร์ฟเป็นเส้นพาสต้าแบบ Al Dente และจากการที่เคนเน็ธชนะในรอบกล่องปริศนา จึงได้รับสิทธิพิเศษคือ ได้ผ่านเข้ารอบทันทีโดยไม่ต้องทำการแข่งขันในรอบนี้ และสามารถเลือกผู้เข้าแข่งขันให้ผ่านเข้ารอบไปกับเขาได้ตามจำนวนของมะเขือเทศในตะกร้าที่หม่อมหลวงภาสันต์นำมาซึ่งมีทั้งหมด 12 ลูก ซึ่งเคนเน็ธได้เลือก ตั้น, วี, เฟย์, เนลล์, ฟิจิ, รันย่า, ฟุ้ย, เฟิร์ส, ปาร์แมน, โมสต์, พอดี และแมนต้าให้ผ่านเข้ารอบไปด้วย ส่วนผู้เข้าแข่งขันที่เหลือมีเวลาในการทำอาหาร 60 นาที หลังจากกรรมการได้ชิมอาหารของผู้เข้าแข่งขันแล้ว ผู้ชนะในรอบบททดสอบความคิดสร้างสรรค์ในครั้งนี้คือ แพท ส่วนผู้เข้าแข่งขัน 3 คนที่ทำอาหารออกมาได้ผิดพลาดเยอะที่สุดคือ เอพริล, ภูมิใจ และโกะ และผู้ที่ต้องออกจากการแข่งขันคือเอพริลและภูมิใจ
***ผู้ชนะ:** แพท
***ผู้ที่ตกเป็นสามอันดับอาหารไม่สร้างสรรค์:** เอพริล, ภูมิใจ และโกะ
***ผู้ที่ถูกคัดออก:** เอพริลและภูมิใจ

### ตอนที่ 4 : การทำเมนูจากไข่ 3 แบบ
*ออกอากาศ 13 ตุลาคม 2562*

***บททดสอบทักษะในการทำอาหาร:** ในรอบบททดสอบทักษะในการทำอาหาร โจทย์ในการแข่งขันในครั้งนี้คือ *ชีสเบอร์เกอร์* ที่ประกอบไปด้วย แป้งขนมปัง เนื้อบด ชีส ผักกาดแก้ว มะเขือเทศ หอมใหญ่ แตงกวาดอง ไข่ดาว และซอสมะเขือเทศ น้องๆ ผู้เข้าแข่งขันต้องทำชีสเบอร์เกอร์ให้เหมือนต้นฉบับโดยไม่ผิดเพี้ยน ซึ่งก่อนการแข่งขัน ทางรายการได้เตรียมชีสเบอร์เกอร์ให้ผู้เข้าแข่งขันนำไปรับประทานด้วย แต่มีสีกระดาษห่อเบอร์เกอร์แตกต่างกัน ซึ่งคนที่ได้เบอร์เกอร์ที่ห่อด้วยสีเดียวกันต้องไปรวมกลุ่มกันเพื่อแข่งเป็นทีม 4 ทีม คือทีมสีแดง ทีมสีเหลือง ทีมสีเขียว และทีมสีน้ำเงิน ผลออกมาดังนี้

น้องๆ ผู้เข้าแข่งขันมีเวลาการทำอาหาร 15 นาที ในการทำชีสเบอร์เกอร์ออกมาให้สมบูรณ์แบบและจำนวนมากที่สุด โดย 2 ทีมที่ทำชีสเบอร์เกอร์ออกมาสมบูรณ์แบบและได้จำนวนมากที่สุดจะได้แกล้งกรรมการด้วยการราดลาวาชีส แต่หากมีทีมที่ทำชีสเบอร์เกอร์ออกมาสมบูรณ์แบบได้ถึง 40 ชิ้นขึ้นไป กรรมการและพิธีกรจะโดนราดลาวาชีสทั้งหมด และทีมที่ชนะในครั้งนี้คือทีมสีเขียวและทีมสีแดง โดยทีมสีแดงทำชีสเบอร์เกอร์ได้ 39 ชิ้น ส่วนทีมสีเขียวทำชีสเบอร์เกอร์ได้ถึง 41 ชิ้น

***ทีมที่ชนะ:** ทีมสีเขียวและทีมสีแดง
***บททดสอบความละเอียดและความแม่นยำ:** จากการที่ทีมสีเขียวทำชีสเบอร์เกอร์ได้ถึง 41 ชิ้น จึงได้สิทธิ์ในการแกล้งกรรมการและพิธีกรทุกคนโดยการราดลาวาชีสและไม่ต้องแข่งขันในรอบนี้เช่นเดียวกับทีมสีแดง ส่วนผู้เข้าแข่งขันที่เหลือต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ *เมนูจากไข่ 3 แบบ* คือ ไข่ดาวกรอบ ซึ่งเมื่อตัดออกมาแล้ว ไข่แดงไหลเยิ้มออกมา, ไข่ต้มยางมะตูม ซึ่งเมื่อตัดออกมาแล้ว ไข่แดงไหลเยิ้มออกมา และไข่คน ซึ่งต้องเป็นก้อนเกาะกันแต่ไม่แข็ง ซึ่งทั้ง 3 เมนูล้วนแล้วแต่ต้องใช้ความละเอียดและความแม่นยำในการทำอาหารแบบมืออาชีพ มีเวลาในการทำเมนูจากไข่ทั้ง 3 แบบจำนวน 25 นาที โดยหลังจากกรรมการได้ชิมเมนูไข่ของทุกคนแล้ว โกะ, โมสต์ และริสา คือสามคนที่ทำเมนูไข่ออกมาไม่ตรงกับโจทย์ที่กำหนด และผู้ที่ต้องออกจากการแข่งขันคือโกะและริสา
***ผู้ที่ตกเป็นสามอันดับอาหารที่ผิดพลาดที่สุด:** โกะ, โมสต์ และริสา
***ผู้ที่ถูกคัดออก:** โกะและริสา

### ตอนที่ 5 : การทำเมนูจากไก่
*ออกอากาศ 20 ตุลาคม 2562*

* **การแข่งขันรอบกล่องปริศนา:** ในรอบกล่องปริศนา ในกล่องนั้นมีเพียงเขียงสำหรับหั่นเนื้อ จากนั้นทางรายการได้ให้น้องๆ ผู้เข้าแข่งขันไปเอาวัตถุดิบใน Supermarket ซึ่งใน Supermarket นั้นมีวัตถุดิบคือ ไก่ ซึ่งยังมีชีวิตอยู่ โดยให้หยิบไปคนละ 1 ตัว แต่ต่อมาทางรายการได้เรียกคืนทั้งหมดเนื่องจากได้เตรียมเนื้อไก่ไว้ในครัวแล้ว น้องๆ ผู้เข้าแข่งขันจะต้องแล่ไก่ให้ออกมาสมบูรณ์ครบทั้ง 4 ส่วน คือ *ปีก อก สะโพก และน่อง* โดยเชฟเอียนได้สอนการแล่ไก่ให้ผู้เข้าแข่งขันได้ดูด้วย จากนั้นผู้เข้าแข่งขันมีเวลาในการแล่ไก่ 10 นาที หลังจากคณะกรรมการได้ตรวจไก่ของทุกคนแล้ว 3 คนที่แล่ไก่ออกมาได้สมบูรณ์แบบมากที่สุดคือ พอดี, เนลล์ และมะกร และมะกรก็คือผู้ชนะในรอบกล่องปริศนา แต่มีอีก 12 คนที่แล่ไก่ผิดพลาด คือ โมสต์, จัสติน, วี, ฟิจิ, รันย่า, ชูบี้, เฟย์, ตั้น, เคนเน็ธ, แพท, ฟุ้ย และเฟิร์ส ซึ่งทั้ง 12 คนนี้จะต้องไปแข่งขันต่อในรอบบททดสอบความคิดสร้างสรรค์
* **ผู้ที่ได้เข้าชิงเป็นจานที่ดีที่สุด:** พอดี, เนลล์ และมะกร
* **ผู้ชนะ:** มะกร
* **ผู้ที่ตกเป็นจานที่ผิดพลาดที่สุด:** โมสต์, จัสติน, วี, ฟิจิ, รันย่า, ชูบี้, เฟย์, ตั้น, เคนเน็ธ, แพท, ฟุ้ย และเฟิร์ส
* **บททดสอบความคิดสร้างสรรค์:** ในรอบบททดสอบความคิดสร้างสรรค์ วัตถุดิบหลักในครั้งนี้คือ *ชิ้นส่วนของไก่ที่ผู้เข้าแข่งขันแล่ไว้ไม่สมบูรณ์* น้องๆ ผู้เข้าแข่งขันจะต้องใช้ชิ้นส่วนของไก่ที่ตัวเองแล่ไว้มาทำอาหาร เพื่อฝึกการแก้ไขปัญหาเฉพาะหน้า โดยผู้เข้าแข่งขันมีเวลาเลือกวัตถุดิบเสริมใน Supermarket 5 นาที และจากการที่มะกรเป็นผู้ชนะในรอบกล่องปริศนา จึงได้เลือกให้ ฟิจิ, วี, ตั้น, รันย่า, จัสติน และโมสต์ ให้ทำอาหารในเวลา 60 นาที ส่วนชูบี้, เฟย์, เคนเน็ธ, แพท, ฟุ้ย และเฟิร์ส จะต้องทำอาหารในเวลาเพียง 50 นาที หลังจากกรรมการได้ชิมอาหารของผู้เข้าแข่งขันแล้ว ผู้เข้าแข่งขันที่ทำอาหารออกมาได้ดีและมีความคิดสร้างสรรค์ที่สุด 2 อันดับแรก คือ เฟย์ และตั้น ตามลำดับ ซึ่งทั้ง 2 คนจะได้เป็นหัวหน้าทีมในการแข่งขันบททดสอบภารกิจแบบทีมในสัปดาห์ต่อไป ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ เฟิร์ส, แพท และโมสต์ และผู้ที่ต้องออกจากการแข่งขันคือเฟิร์สและแพท
* **ผู้ชนะ:** เฟย์
* **ผู้ที่ตกเป็นสามอันดับอาหารไม่สร้างสรรค์:** เฟิร์ส, แพท และโมสต์
* **ผู้ที่ถูกคัดออก:** เฟิร์สและแพท

### ตอนที่ 6 : การทำภัตตาหารเพล
*ออกอากาศ 27 ตุลาคม 2562*

* **บททดสอบภารกิจแบบทีม:** สัปดาห์นี้ได้แบ่งทีมเป็นสองทีม โดยผู้ที่ชนะจากรอบสัปดาห์ที่แล้ว คือ เฟย์ และตั้นที่เป็นรองชนะเลิศ มาเป็นหัวหน้าทีมทั้ง 2 ทีม โดยผลัดกันเลือกลูกทีมทีละคนเข้าทีม ผลออกมาดังนี้

โดยในการแข่งขันแบบทีมครั้งแรกในซีซันนี้ ทางรายการได้นำน้องๆ ผู้เข้าแข่งขันทั้ง 20 คน มาแข่งขันในบททดสอบภารกิจแบบทีมที่วัดอรุณราชวรารามราชวรมหาวิหาร โจทย์ในการแข่งขันครั้งนี้คือ *การทำภัตตาหารเพล* โดยทั้งสองทีมมีเวลา 90 นาที ในการทำอาหารในรูปแบบใดก็ได้ตามใจชอบเพื่อถวายพระสงฆ์ 50 รูปให้ทันภายในเวลา 11:00 น. เพื่อส่งเสริมให้เด็กไทยหันมาสนใจพระพุทธศาสนา และสืบทอดประเพณีการทำบุญอันดีงามของไทย และภารกิจครั้งนี้มีความพิเศษกว่าบททดสอบภารกิจแบบทีมครั้งที่ผ่านๆ มา นั่นคือ คณะกรรมการจะตัดสินทั้ง 2 ทีมด้วยตัวเอง โดยตัดสินจาก 1. รสชาติ 2. ความสะอาดและสุขอนามัย และ 3. การทำงานเป็นทีม โดยทั้งสองทีมมีเวลาในการทำอาหาร 90 นาที เนื่องจากการแข่งขันในครั้งนี้ทั้ง 2 ทีมได้พิสูจน์ฝีมือในการทำงานเป็นทีมอย่างเต็มที่ และมีความตั้งใจในการทำบุญอย่างแท้จริง คณะกรรมการจึงตัดสินให้ทั้ง 2 ทีมเป็นฝ่ายชนะ โดยที่หัวหน้าทีมของทั้ง 2 ทีม คือ เฟย์ และตั้น ได้สิทธิ์เลือกสมาชิกในทีม ทีมละ 4 คน รวมถึงตัวเอง ให้ผ่านเข้ารอบทันทีโดยไม่ต้องแข่งขันในรอบบททดสอบความละเอียดและความแม่นยำ ซึ่งเฟย์ได้เลือกให้ตัวเอง, เฌอแตม, เนลล์ และชูบี้ให้ผ่านเข้ารอบ ส่วนตั้นได้เลือกให้ตัวเอง, ปาร์แมน ซึ่งกำลังป่วยอยู่ในขณะนั้น, แมนต้าที่นิ้วโดนบาด และฟุ้ยให้ผ่านเข้ารอบ ส่วนคนที่เหลือจะต้องไปแข่งขันต่อในรอบบททดสอบความละเอียดและความแม่นยำ

* **ทีมที่ชนะ:** ทีมสีน้ำเงินและทีมสีแดง (เสมอ)
* **ผู้ที่ถูกเลือกให้ผ่านเข้ารอบ:** เฌอแตม, เนลล์, ชูบี้, เฟย์, ปาร์แมน, แมนต้า, ฟุ้ย และตั้น
* **ผู้ที่ต้องไปแข่งขันต่อ:** รันย่า, จินจิน, พรีม, พอดี, อิ่ม, คีตา, วี, เคนเน็ธ, โมสต์, จัสติน, ฟิจิ และมะกร
* **บททดสอบความละเอียดและความแม่นยำ:** น้องๆ ผู้เข้าแข่งขันที่เหลือทั้ง 12 คนต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ *หมูทงคัตสึพร้อมซอสและกะหล่ำปลีฝอย* ซึ่งหมูทงคัตสึนั้น ผิวด้านนอกเป็นสีทอง กรอบ ส่วนด้านในนุ่ม สุกพอดี และหนาไม่ต่ำกว่า 1.5 เซนติเมตร ส่วนซอสจะต้องเคี่ยวได้ที่ตามต้นฉบับ และกะหล่ำปลีฝอย ต้องซอยออกมาเป็นเส้นบางและกรอบ น้องๆ ผู้เข้าแข่งขันมีเวลาในการทำอาหารจำนวน 30 นาที หลังจากที่กรรมการได้ชิมหมูทงคัตสึของทุกคนแล้ว ผู้เข้าแข่งขัน 3 คนที่ทำเมนูหมูทงคัตสึออกมาได้ใกล้เคียงต้นฉบับมากที่สุดคือ พรีม, คีตา และวี และยังมีผู้เข้าแข่งขันที่ทำเมนูหมูทงคัตสึออกมาได้ผิดพลาดเพียงเล็กน้อย คือ รันย่า, จินจิน, เคนเน็ธ, จัสติน, พอดี และอิ่ม ทำให้โมสต์, ฟิจิ และมะกร กลายเป็น 3 คนที่ทำอาหารออกมาได้ผิดพลาดมากที่สุด และผู้ที่ต้องออกจากการแข่งขันคือฟิจิและมะกร
* **ผู้ชนะ:** พรีม, คีตา และวี
* **ผู้ที่ตกเป็นสามอันดับอาหารที่ผิดพลาดที่สุด:** โมสต์, ฟิจิ และมะกร
* **ผู้ที่ถูกคัดออก:** ฟิจิและมะกร

### ตอนที่ 7 : การทำเมนูของหวาน
*ออกอากาศ 3 พฤศจิกายน 2562*

* **การแข่งขันรอบกล่องปริศนา:** ในรอบกล่องปริศนา โจทย์ในการแข่งขันครั้งนี้คือ *ของหวาน* ซึ่งในกล่องนั้นมีวัตถุดิบทั้งหมดในการทำของหวาน ประกอบด้วย แป้งพัฟฟ์ แอปเปิล เบอร์รี่ กล้วยหอม ช็อกโกแลต อัลมอนด์ เสาวรส มันม่วง ผงกาแฟ กีวี และนม แต่มีวัตถุดิบที่ไม่เข้าพวก คือตูดไก่ โดยที่ผู้เข้าแข่งขันที่ใช้ตูดไก่ทำของหวานจะได้คะแนนพิเศษเพิ่มเติม น้องๆ ผู้เข้าแข่งขันจะต้องนำวัตถุดิบทั้งหมดมาทำเป็นของหวานสุดสร้างสรรค์ โดยมีเวลาในการทำของหวาน 90 นาที หลังจากคณะกรรมการได้ชิมเมนูของหวานของทุกคนแล้ว พรีม, คีตา และตั้น เป็นสามคนที่ทำเมนูของหวานออกมาได้ดี โดยพรีมสามารถผสมผสานของหวานและตูดไก่ให้เข้ากันได้อย่างลงตัว, คีตาสามารถใช้เทคนิคขั้นสูงในการทำแป้งชูออกมาเป็นขนมแนวฝรั่งเศสผสมญี่ปุ่น ส่วนตั้นสามารถยกระดับอาหารพื้นเมืองของภูเก็ตสู่สากลได้ และคีตาก็คือผู้ชนะในรอบกล่องปริศนา
* **ผู้ที่ได้เข้าชิงเป็นจานที่ดีที่สุด:** พรีม, คีตา และตั้น
* **ผู้ชนะ:** คีตา
* **บททดสอบความคิดสร้างสรรค์:** ในรอบนี้มี แพทตี้, พอใจ, กอหญ้า และชาช่า จากซีซันที่ 1 มาเป็นแขกรับเชิญเต้นเพลง Kill This Love ของแบล็กพิงก์ และแจกบททดสอบความคิดสร้างสรรค์แก่น้องๆ ผู้เข้าแข่งขัน โดยโจทย์ในครั้งนี้คือ *อาหารเกาหลีสุดสร้างสรรค์* และจากการที่คีตาเป็นผู้ชนะในรอบกล่องปริศนา จึงได้ผ่านเข้ารอบทันทีโดยไม่ต้องทำการแข่งขันในรอบนี้ ส่วนน้องๆ ผู้เข้าแข่งขันที่เหลือมีเวลา 60 นาทีในการทำอาหารเกาหลีสุดสร้างสรรค์ หลังจากกรรมการได้ชิมอาหารของผู้เข้าแข่งขันแล้ว ผู้เข้าแข่งขันที่ทำอาหารออกมาได้ดีและมีความคิดสร้างสรรค์ที่สุด 2 อันดับแรก คือ วี และแมนต้า ตามลำดับ ซึ่งทั้ง 2 คนจะได้เป็นหัวหน้าทีมในการแข่งขันบททดสอบภารกิจแบบทีมในสัปดาห์ต่อไป ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ อิ่ม, ฟุ้ย และโมสต์ และผู้ที่ต้องออกจากการแข่งขันคืออิ่มและโมสต์
* **ผู้ชนะ:** วี และแมนต้า
* **ผู้ที่ตกเป็นสามอันดับอาหารไม่สร้างสรรค์:** อิ่ม, ฟุ้ย และโมสต์
* **ผู้ที่ถูกคัดออก:** อิ่มและโมสต์

### ตอนที่ 8 : การทำอาหารสุขภาพเพื่อผู้สูงอายุในรูปแบบ Fine Dining
*ออกอากาศ 10 พฤศจิกายน 2562*

* **บททดสอบภารกิจแบบทีม:** สัปดาห์นี้ได้แบ่งทีมเป็นสองทีม โดยผู้ที่ชนะจากรอบสัปดาห์ที่แล้ว คือ วี และแมนต้าที่เป็นรองชนะเลิศ มาเป็นหัวหน้าทีมทั้ง 2 ทีม โดยผลัดกันเลือกลูกทีมทีละคนเข้าทีม ผลออกมาดังนี้

โดยในการแข่งขันแบบทีมครั้งนี้ โจทย์ในการแข่งขันคือ *การทำอาหารสุขภาพเพื่อผู้สูงอายุในรูปแบบ Fine Dining* ทั้งสองทีมต้องทำอาหารเพื่อสุขภาพในรูปแบบ Fine Dining เพื่อเสิร์ฟให้แขกรับเชิญซึ่งเป็นดาราอาวุโสจำนวน 30 ท่าน โดยใช้วัตถุดิบในกล่องใบใหญ่เท่านั้นในการทำอาหาร โดยมีเวลาในการทำอาหาร 90 นาที ซึ่งทีมสีแดงได้ทำเป็นเมนู "แซลมอนในสวนเบอร์รี" แซลมอนซูวีดน้ำมันกับตะไคร้ เสิร์ฟพร้อมกับเจลลีเบอร์รี วุ้นเส้นแช่น้ำสตรอว์เบอร์รีราดด้วยน้ำยำ ส่วนทีมสีน้ำเงินได้ทำเป็นเมนู "เฮลท์ตี้ฟินาเล่ (Healthy Finale)" ยำวุ้นเส้นอกไก่ย้อนเวลา ท็อปด้วยคีนัวซอสโยเกิร์ตมะม่วงผักชีลาวคาเวียร์น้ำผึ้ง ผลจากการตัดสิน ทีมสีน้ำเงินได้ 26 คะแนน ขณะที่สีแดงได้เพียง 4 คะแนน ทำให้ทีมสีน้ำเงินเป็นฝ่ายชนะอย่างขาดลอย

* **ทีมที่ชนะ:** ทีมสีนำเงิน
* **บททดสอบความละเอียดและความแม่นยำ:** จากการแข่งขันในรอบบททดสอบภารกิจแบบทีมในครั้งนี้ ทีมสีน้ำเงินเป็นฝ่ายชนะ ส่งผลให้พวกเขาผ่านเข้ารอบทันที ส่วนทีมสีแดงต้องมาเผชิญกับบททดสอบความละเอียดและความแม่นยำ (จาก มาสเตอร์เชฟจูเนียร์ไทยแลนด์ ฤดูกาลที่ 1 ในตอนที่ 11) โดยโจทย์ในครั้งนี้คือ *สเต็กเนื้อสันในพร้อมเครื่องเคียง* ซึ่งสเต็กเนื้อสันในจะต้องสุกในระดับ Medium Rare นั่นคือเนื้อด้านในมีสีชมพูเกือบทั้งหมด และผิวด้านนอกมีสีน้ำตาลเข้ม น้องๆ ผู้เข้าแข่งขันมีเวลาในการทำอาหารจำนวน 25 นาที และหากเสร็จก่อนเวลาสามารถเสิร์ฟได้ทันที หลังจากกรรมการได้ตรวจเมนูของผู้เข้าแข่งขันแล้ว จินจิน และ เคนเน็ธ เป็น 2 คนที่ต้องออกจากการแข่งขัน เนื่องจากว่าทั้ง 2 คนทำสเต็กออกมาในระดับ Rare ซึ่งผิดโจทย์
* **ผู้ที่ถูกคัดออก:** จินจินและเคนเน็ธ

### ตอนที่ 9 : บททดสอบสุดท้าทาย
*ออกอากาศ 17 พฤศจิกายน 2562*

* **การแข่งขันรอบกล่องปริศนา:** ในรอบกล่องปริศนา ในกล่องนั้นมีเพียงผ้าปิดตา 1 ชิ้น น้องๆ ผู้เข้าแข่งขันทุกคนต้องปิดตา จากนั้นจะมีเมนูให้ 1 เมนู ผู้เข้าแข่งขันจะต้องชิมและพยายามแยกแยะวัตถุดิบทั้งหมดในอาหาร โดยมีเวลา 5 นาที และหากผู้เข้าแข่งขันแอบดูเมนู จะถูกคัดออกทันที ซึ่งก็พบว่าทุกคนไม่แอบดูเมนูเลย จากนั้นน้องๆ ผู้เข้าแข่งขันต้องทำอาหารให้เหมือนเมนูต้นฉบับมากที่สุด โดยมีเวลาในการทำอาหาร 60 นาที หลังจากคณะกรรมการได้ชิมเมนูของทุกคนแล้ว คีตา, พอดี และชูบี้ เป็นสามคนที่ทำออกมาได้ใกล้เคียงต้นฉบับมากที่สุด และคีตาก็คือผู้ชนะในรอบกล่องปริศนา
* **ผู้ที่ได้เข้าชิงเป็นจานที่ดีที่สุด:** คีตา, พอดี และชูบี้
* **ผู้ชนะ:** คีตา
* **บททดสอบความละเอียดและความแม่นยำ:** จากการที่คีตาเป็นผู้ชนะในรอบกล่องปริศนา จึงได้ผ่านเข้ารอบทันทีโดยไม่ต้องทำการแข่งขันในรอบนี้ ส่วนน้องๆ ผู้เข้าแข่งขันที่เหลือต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ *เครื่องว่างไทย 3 อย่าง* คือ กระทงทอง ถุงทอง และข้าวตังหน้าตั้ง โดยเชฟป้อมได้สอนการทำเครื่องว่างไทย 3 อย่างให้ผู้เข้าแข่งขันได้ดูด้วย จากนั้นน้องๆ ผู้เข้าแข่งขันมีเวลาในการทำเครื่องว่างไทย 60 นาที และทางรายการได้เตรียมวัตถุดิบทั้งหมดไว้ให้ใต้ครัวแล้ว หลังจากที่กรรมการได้ชิมเครื่องว่างไทยของผู้เข้าแข่งขันแล้ว ผู้เข้าแข่งขันที่ทำเครื่องว่างไทยออกมาได้ใกล้เคียงต้นฉบับมากที่สุดคือ พอดี ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ พรีม, ปาร์แมน และจัสติน และผู้ที่ต้องออกจากการแข่งขันคือพรีมและจัสติน
* **ผู้ชนะ:** พอดี
* **ผู้ที่ตกเป็นสามอันดับอาหารที่ผิดพลาดที่สุด:** พรีม, ปาร์แมน และจัสติน
* **ผู้ที่ถูกคัดออก:** พรีมและจัสติน

### ตอนที่ 10 : การทำเมนูสุดสร้างสรรค์จากหมูสับ
*ออกอากาศ 24 พฤศจิกายน 2562*
* **บททดสอบทักษะในการทำอาหาร:** ในรอบบททดสอบทักษะในการทำอาหาร ในครั้งนี้เป็นการแข่งขันแบบคู่ เนื่องจากพอดีเป็นผู้ชนะในสัปดาห์ที่แล้ว จึงได้สิทธิ์ในการจับคู่ให้น้องๆ ผู้เข้าแข่งขันแต่ละคนได้ โดยพอดีได้จับคู่ให้แมนต้าคู่กับเนลล์, คีตาคู่กับตั้น, ฟุ้ยคู่กับชูบี้, เฟย์คู่กับรันย่า และวีคู่กับปาร์แมน ทำให้พอดีคู่กับเฌอแตมโดยอัตโนมัติ โดยโจทย์ในการแข่งขันในครั้งนี้คือ *ปลาหมึกแห้งบด* น้องๆ ผู้เข้าแข่งขันแต่ละคู่จะต้องช่วยกันบดปลาหมึกแห้งให้มีความหนา 1 มิลลิเมตร และนำมาวางต่อกันให้ยาวที่สุด เพื่อที่จะได้รับสิทธิพิเศษในรอบต่อไป โดยมีเวลาในการบดปลาหมึกแห้ง 20 นาที หลังจากคณะกรรมการได้ตรวจปลาหมึกแห้งบดของแต่ละคู่แล้ว ผู้ชนะในรอบนี้คือคู่ของเนลล์และแมนต้า

* **ผู้ชนะ:** เนลล์และแมนต้า
* **บททดสอบความคิดสร้างสรรค์:** โจทย์ในการแข่งขันรอบบททดสอบความคิดสร้างสรรค์ คือ *การทำเมนูสุดสร้างสรรค์จากหมูสับ* และเนื่องจากเนลล์และแมนต้าเป็นผู้ชนะในรอบบททดสอบทักษะในการทำอาหาร จึงได้ผ่านเข้ารอบทันทีโดยไม่ต้องแข่งขันในรอบนี้ และยังสามารถเลือกเนื้อหมู 3 ส่วน คือหมูสันใน หมูสามชั้น และซี่โครงหมู ให้น้องๆ ผู้เข้าแข่งขันคนอื่นๆ นำไปทำหมูสับด้วย ซึ่งทั้งคู่ได้เลือกให้เฟย์, ชูบี้, รันย่า, ตั้น ทำหมูสับจากหมูสันใน, ปาร์แมน, เฌอแตม, วี ทำหมูสับจากหมูสามชั้น และฟุ้ย, พอดี และคีตา ทำหมูสับจากซี่โครงหมู น้องๆ ผู้เข้าแข่งขันมีเวลา 60 นาที ในการทำเมนูสุดสร้างสรรค์จากหมูสับ หลังจากกรรมการได้ชิมอาหารของผู้เข้าแข่งขันแล้ว ผู้เข้าแข่งขันที่ทำอาหารออกมาได้ดีและมีความคิดสร้างสรรค์ที่สุด 2 คน คือ คีตา และ พอดี ส่วนผู้เข้าแข่งขัน 3 คนที่ทำอาหารออกมาผิดพลาดมากที่สุดคือ ฟุ้ย, รันย่า และตั้น และผู้ที่ต้องออกจากการแข่งขันคือฟุ้ยและรันย่า
* **ผู้ชนะ:** คีตา และ พอดี
* **ผู้ที่ตกเป็นสามอันดับอาหารไม่สร้างสรรค์:** ฟุ้ย, รันย่า และตั้น
* **ผู้ที่ถูกคัดออก:** ฟุ้ยและรันย่า

### ตอนที่ 11 : การผสมผสานวัตถุดิบที่ไม่เข้ากันให้ออกมาเป็นเมนูสุดสร้างสรรค์
*ออกอากาศ 1 ธันวาคม 2562*

* **การแข่งขันรอบกล่องปริศนา:** ในรอบกล่องปริศนาครั้งนี้เป็นครั้งสุดท้ายของซีซั่นที่ 2 โดยโจทย์ในครั้งนี้คือ *การผสมผสานวัตถุดิบที่ไม่เข้ากันให้ออกมาเป็นเมนูสุดสร้างสรรค์* โดยในกล่องนั้นมีวัตถุดิบของคาว ประกอบด้วย ปลาเค็ม ตับหมู หอยเชลล์โฮตาเตะ เบคอน และไข่เค็ม และวัตถุดิบของหวาน ประกอบด้วย ช็อกโกแลต เบอร์รี น้ำผึ้ง เมลอน และนมข้นหวาน น้องๆ ผู้เข้าแข่งขันจะต้องผสมวัตถุดิบทั้ง 2 ประเภท และรังสรรค์ออกมาให้เป็นเมนูที่เข้ากันอย่างดีที่สุด ซึ่งในรอบนี้จะมี 1 คนที่ผ่านเข้าสู่รอบรองชนะเลิศ และอีก 1 คนที่ต้องออกจากการแข่งขันทันที โดยมีเวลาในการรังสรรค์เมนู 60 นาที และมีวัตถุดิบเสริมอย่างจำกัดไว้ให้น้องๆ คนละเท่าๆ กันที่ใต้ครัว หลังจากคณะกรรมการได้ชิมอาหารของทุกคนแล้ว คีตาและเนลล์ เป็นสองคนที่ทำเมนูออกมาได้ดี และเนลล์ก็คือผู้ชนะในรอบกล่องปริศนาคนสุดท้ายของซีซั่นนี้ แต่มีอีก 2 คนที่ทำออกมาผิดพลาด คือตั้นและเฌอแตม และผู้ที่ต้องออกจากการแข่งขันคือเฌอแตม
* **ผู้ที่ได้เข้าชิงเป็นจานที่ดีที่สุด:** คีตาและเนลล์
* **ผู้ชนะ:** เนลล์
* **ผู้ที่ตกเป็นสองอันดับอาหารไม่สร้างสรรค์:** ตั้นและเฌอแตม
* **ผู้ที่ถูกคัดออก:** เฌอแตม

* **บททดสอบความละเอียดและความแม่นยำ:** จากการที่เนลล์เป็นผู้ชนะในรอบกล่องปริศนาคนสุดท้ายของซีซั่นนี้ จึงได้ผ่านเข้าสู่รอบรองชนะเลิศทันทีโดยไม่ต้องแข่งขันในรอบนี้ ส่วนน้องๆ อีก 8 คนที่เหลือต้องมาเผชิญกับบททดสอบความละเอียดและความแม่นยำ โดยโจทย์ในครั้งนี้คือ *ไส้กรอกพร้อมซอสและเครื่องเคียง* โดยที่ผิวด้านนอกของไส้กรอกต้องไม่ปริ ไม่แตก เนื้อด้านในสุกพอดี ไม่ดิบ และมีน้ำหนักรวมไม่ต่ำกว่า 300 กรัม โดยน้องๆ ผู้เข้าแข่งขันสามารถสร้างสรรค์รสชาติของไส้กรอก ซอส และเครื่องเคียงได้ตามที่ต้องการ โดยมีเวลาในการทำไส้กรอกพร้อมซอสและเครื่องเคียงทั้งหมด 45 นาที หลังจากกรรมการได้ตรวจและชิมเมนูของผู้เข้าแข่งขันแล้ว ตั้นและปาร์แมน เป็น 2 คนที่ต้องออกจากการแข่งขัน เนื่องจากว่าทั้ง 2 คนทำไส้กรอกไม่สุก ทำให้กรรมการไม่สามารถรับประทานได้
* **ผู้ที่ถูกคัดออก:** ตั้นและปาร์แมน

### ตอนที่ 12 : การแข่งขันรอบรองชนะเลิศ
*ออกอากาศ 8 ธันวาคม 2562*

ในรอบรองชนะเลิศนี้ได้แบ่งการแข่งขันออกเป็น 2 รอบ โดยจะมีคนที่ต้องออกจากการแข่งขันรอบละ 2 คน

* **รอบแรก:** ในรอบนี้มีวัตถุดิบหลักคือ ปลาหมึกยักษ์ทาโกะ สุดยอดวัตถุดิบระดับโลกจากประเทศญี่ปุ่น ที่มีราคาแพงที่สุดในโลก แต่มีเนื้อค่อนข้างเหนียว และใช้ทำอาหารได้ไม่หลากหลาย น้องๆ ผู้เข้าแข่งขันจะต้องทำเมนูสุดสร้างสรรค์จากปลาหมึกยักษ์ทาโกะให้ได้ภายในเวลา 60 นาที หลังจากคณะกรรมการได้ชิมอาหารของทุกคนแล้ว เฟย์, พอดี, เนลล์ และชูบี้ เป็นผู้เข้าแข่งขัน 4 คนที่ทำอาหารออกมาผิดพลาดมากที่สุด และผู้ที่ต้องออกจากการแข่งขันคือเนลล์และชูบี้
* **ผู้ที่ตกเป็นสี่อันดับอาหารไม่สร้างสรรค์:** เฟย์, พอดี, เนลล์ และชูบี้

***ผู้ที่ถูกคัดออก:** เนลล์และชูบี้
***รอบที่สอง:** ในรอบนี้ น้องๆ ผู้เข้าแข่งขันจะต้องยกระดับเมนูแกงส้มให้ออกมาเป็นเมนูสุดสร้างสรรค์มากที่สุด โดยมีเวลาในการทำอาหาร 60 นาที หลังจากคณะกรรมการได้ชิมอาหารของทุกคนแล้ว ผู้เข้าแข่งขัน 3 คนที่ผ่านเข้าสู่รอบชิงชนะเลิศคือ แมนต้า, วี และคีตา ตามลำดับ และผู้ที่ต้องออกจากการแข่งขันคือเฟย์และพอดี
***ผู้ที่ผ่านเข้ารอบชิงชนะเลิศ:** แมนต้า, วี และคีตา
***ผู้ที่ถูกคัดออก:** เฟย์และพอดี

### ตอนที่ 13-14 : การแข่งขันรอบชิงชนะเลิศ
*ออกอากาศ 15-22 ธันวาคม 2562*
* **รอบไฟนอล :** ผู้เข้าแข่งขันจะต้องรังสรรค์คอร์สอาหารทั้งสาม ได้แก่ อาหารเรียกน้ำย่อย (Appetizers), อาหารจานหลัก (Main Course) และของหวาน (Dessert) โดยผู้ชนะจะได้เป็นมาสเตอร์เชฟจูเนียร์คนต่อไปของประเทศไทย
* **ผู้ชนะมาสเตอร์เชฟจูเนียร์ไทยแลนด์ ฤดูกาลที่ 2 : แมนต้า - พริมา สิงหะผลิน**

## อ้างอิง

## แหล่งข้อมูลอื่น
* เว็บไซต์ สถานีโทรทัศน์สีกองทัพบกช่อง 7

ฤดูกาลที่ 2
หมวดหมู่:รายการโทรทัศน์ไทยรายฤดูกาลในปี พ.ศ. 2562